CELEX: 52018DP0071
Language: bg
Date: 2018-03-14 00:00:00
Title: Решение на Европейския парламент от 14 март 2018 г. относно препоръката на Съвета за назначаване на заместник-председателя на Европейската централна банка (N8-0053/2018 – C8-0040/2018 – 2018/0804(NLE))

10.5.2019   
            
            
               BG
            
            
               Официален вестник на Европейския съюз
            
            
               C 162/135
            
         
      P8_TA(2018)0071
      Назначаване на заместник-председател на Европейската централна банка
      Решение на Европейския парламент от 14 март 2018 г. относно препоръката на Съвета за назначаване на заместник-председателя на Европейската централна банка (N8-0053/2018 – C8-0040/2018 – 2018/0804(NLE))
      (Консултация)
      (2019/C 162/21)
      
         Европейският парламент,
      
      
                  —
               
               
                  като взе предвид препоръката на Съвета от 20 февруари 2018 г. (N8-0053/2018) (1),
               
            
                  —
               
               
                  като взе предвид член 283, параграф 2, втора алинея от Договора за функционирането на Европейския съюз, съгласно който Европейският съвет се е консултирал с Парламента (C8-0040/2018),
               
            
                  —
               
               
                  като взе предвид член 122 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A8-0056/2018),
               
            
                  А.
               
               
                  като има предвид, че с писмо от 22 февруари 2018 г. Европейският съвет се консултира с Европейския парламент относно назначаването на Луис де Гиндос за заместник-председател на Европейската централна банка с осемгодишен мандат, считано от 1 юни 2018 г.;
               
            
                  Б.
               
               
                  като има предвид, че комисията по икономически и парични въпроси направи оценка на квалификацията на предложения кандидат, по-специално по отношение на условията, посочени в член 283, параграф 2 от Договора за функционирането на Европейския съюз, и с оглед на необходимостта от пълна независимост на ЕЦБ съгласно член 130 от същия договор; като има предвид, че при извършването на оценката комисията получи автобиография на предложения кандидат, както и неговите отговори на изпратения му въпросник;
               
            
                  В.
               
               
                  като има предвид, че впоследствие, на 26 февруари 2018 г. комисията проведе изслушване на кандидата, продължило час и 15 минути, по време на което той направи встъпително изявление, а след това отговори на въпросите, зададени от членовете на комисията;
               
            
                  Г.
               
               
                  като има предвид, че Парламентът изразява загриженост относно равенството между половете, процедурата за подбор, сроковете за назначаване и политическата независимост, и изисква от Съвета да води диалог с Парламента относно начините за подобряване на процеса на предстоящи назначения;
               
            
               
                  1.
               
               
                  дава положително становище относно препоръката на Съвета за назначаване на Луис де Гиндос за заместник-председател на Европейската централна банка;
               
            
               
                  2.
               
               
                  възлага на своя председател да предаде настоящото решение съответно на Европейския съвет и на Съвета, както и на правителствата на държавите членки.
               
            
         (1)  ОВ С 67, 22.2.2018 г., стр. 1.